L´ACORD TERRITORIAL DE LA SAFOR PRESENTA: DAO SAFOR, Dispositiu d´Accés a l´Ocupació
05 març 2020

## L´ACORD TERRITORIAL DE LA SAFOR PRESENTA: DAO SAFOR, Dispositiu d´Accés a l´Ocupació05 març 2020Última actualització: 14 juliol 2025

![](../gestion/img/JordiEstevan_2580.jpg)  
  

El **regidor de Polítiques Econòmiques i Ocupació, Ferran Martínez**, acompanyat de **l’edil Miguel Ángel Picornell** (en representació de la Mancomunitat), el **vicepresident de la Federació d’Empresaris de la Safor (FAES), Ramon Soler**, del **secretaris intercomarcals d’UGT i CCOO de la Safor.., Raül Roselló i Josep Antoni Carrascosa**, respectivament, han presentat aquest matí un nou programa experimental en el marc de l’Acord Territorial Local de la Safor.

Aquest programa consta de dos parts: Per una banda, es presenta el programa experimental on s’ha dissenyat un Dispositiu d’Accés a l’Ocupació denominat DAO-SAFOR. DAO SAFOR és un programa intensiu i personalitzat, orientat a afavorir l’ocupabilitat de les persones aturades de la Comarca de La Safor.

_“Consisteix en una bateria d’actuacions, que combina la formació de caràcter experiencial, en matèries que són clau hui dia per a millorar l’ocupabilitat en el mercat laboral, amb l’ús de metodologies i eines innovadores utilitzades en els processos de selecció de personal actuals, i que permetran posar en valor les competències i l’experiència adquirida de la persona candidata davant l’empresa. Com a element diferencial d’aquest procés, la implicació de l’empresa en la formació de les persones participants des del primer minut_”, ha explicat Martínez.

El programa està plantejat en forma de dispositiu, amb actuacions de diferent naturalesa que són executades per agents públics i privats, professionals i empreses de la Safor que s’impliquen en el mateix, per a contribuir a la dinamització del mercat de treball.

El programa ofereix als participants fins a **5 oportunitats de relacionar-se amb empreses de La Safor susceptibles d’ésser empleadores,** a través de 4 fases per les que ha de passar la persona candidata:  Diagnòstic de competències i creació del DAO personalitzat; Formació en competències clau i en altres específiques de l’ocupació i sector d’activitat; Bussines Game, una dinàmica que simula un procés de selecció real, on es prenen decisions que contemplen la posada en pràctica dels coneixements adquirits en les darreres fases; pràctiques no remunerades en empresa; Networking i Forum d’Ocupació comarcal, previst per al mes de setembre.

Aquest programa, de caràcter intensiu (2 setmanes de formació teòrica i pràctica a l’Urbalab Gandia, i 2 setmanes de pràctiques a les empreses), és totalment **GRATUÏT**, i persegueix **afavorir l’ocupabilitat** de persones aturades amb dos perfils clarament identificats:

*   Persones amb àmplia experiència laboral en el sector o lloc de treball que pot ser ràpidament capitalitzada en el procés de recerca de treball.
*   Persones amb molta formació, amb poca o molta experiència laboral, que pot ser fàcilment aprofitada en l’empresa.

Per accedir al programa, cada participant haurà de tindre clarament definit el seu objectiu professional.

DAO Safor tindrà **3 CONVOCATÒRIES**, amb possibilitat d’ampliar-se en altres poblacions de la comarca, de 20 participants per edició, que tindran lloc entre març i setembre de 2020.

1a edició: març.

2a edició: abril

3a edició: maig.

+INFORMACIÓ i inscripció: [www.urbalabgandia.com](http://www.urbalabgandia.com/) / telèfon: 962 95 96 97.

_“Es tracta d’una bona eina per interrelacionar el talent, de persones desocupades, amb les empreses_”, ha destacat Soler.  

Per la seua banda, Picornell ha ressaltat _“la importància de remar tots junts, administracions, sindicats i patronal, per tal de superar els localismes i apostar per allò que ens fa més forts. Les polítiques d’ocupació han de fer-se de forma supramunicipal”._

_“Des del diàleg social comarcal afegim una ferramenta feta a mida, que naix dels agents en el territori i pensant en el territori,  per a una comarca que, tot i que ha millorat, encara està a prop del 15% de desocupació (13.000 persones). Per això hem aportat la innovació a les polítiques d’ocupació que ja estem realitzant des de l’Acord Territorial”,_ ha explicat el secretari d’UGT.

Per a CCOO, cal visibilitzar públicament el nou impuls a les estratègies d’ocupació l territori: _“La formació en pràctiques i la col·laboració de les empreses són vitals per al fi comú, que és la inserció laboral de les persones aturades”_.

L’altra part del programa consisteix en l’elaboració de l’estratègia territorial per l’ocupació de la Comarca de La Safor, per a la qual cosa s’ha obert a través de LABORA un procés de selecció de dos tècnic del programa que donen suport a les tasques d’elaboració d’aquesta estratègia. Les persones interessades hauran d’inscriure’s en l’oferta publicada en GVAJobs. Bases i informació sobre els requisits en [www.gandia.org](http://www.gandia.org)